ddrg/super_eurlex huggingface dataset:
10.

pozdravlja izboljšave v javnih financah, ki so ključne za dosego stabilnejše, trajnejše in učinkovitejše rasti, zlasti postopno zmanjševanje razmerja med javnim dolgom in BDP v EU in euroobmočju ter zmanjšanje nominalnega proračunskega primanjkljaja, pri tem pa poudarja, da je bruto razmerje med javnim dolgom in BDP v euroobmočju še vedno okoli 90 %, v nekaterih državah članicah pa znatno nad to ravnjo; poudarja, da bi morale te države članice nujno zmanjšati svoje visoko razmerje med javnim dolgom in BDP, saj je to v času gospodarskega okrevanja veliko lažje izvesti; vendar opozarja, da so starajoče se družbe in drugi demografski trendi ogromno breme za vzdržnost javnih financ; zato poziva države članice, naj bodo odgovorne do prihodnjih generacij;
18.

pozdravlja zavezanost obeh partneric spodbujanju in varstvu človekovih pravic, demokratičnih načel in pravne države, vključno z mednarodnimi forumi in tretjimi partnerji, kot je predvideno v okvirnem sporazumu; pozdravlja izvolitev Avstralije v Svet Združenih narodov za človekove pravice za obdobje 2018–2020; poudarja, da je Avstralija leta 2008 začela izvajati strategijo za zmanjšanje razlik, v sklopu katere obravnava prikrajšanost domorodcev, na primer krajšo pričakovano življenjsko dobo in druge razlike; poudarja, da to strategijo podpirata obe stranki in da predsednik vlade avstralskemu parlamentu vsako leto posreduje poročilo o napredku; poudarja, da avstralska vlada sodeluje z državami in ozemlji ter aborigini in prebivalci otokov Torres Strait, da bi osvežila strategijo za zmanjšanje razlik;
68.

poudarja, da se vloga EIB v kohezijski politiki krepi, zlasti zaradi povečane uporabe finančnih instrumentov skupaj z nepovratnimi sredstvi; vendar poudarja, da je njihova dostopnost za končne prejemnike še vedno zelo nizka in da države članice ter regije kot enega od razlogov za to navajajo zapletenost postopkov, določenih v finančni uredbi in uredbi o skupnih določbah, vključno z nesorazmernimi stroški in pristojbinami ter konkurenco s privlačnejšimi nacionalnimi in regionalnimi instrumenti; v zvezi s tem pozdravlja ustanovitev platforme fi-compass kot enotne kontaktne točke za svetovalne storitve o finančnih instrumentih v okviru kohezijske politike; vendar poziva k nadaljnji tehnični pomoči in poenostavitvi obstoječih postopkov, pa tudi večji osredotočenosti na krepitev zmogljivosti v razmerju do finančnih posrednikov, in opozarja, da je treba bolje povezati stroške upravljanja in provizije z uspešnostjo upravitelja sklada finančnih instrumentov v okviru evropskih strukturnih in investicijskih skladov; opozarja pa, da je treba nepovratna sredstva, ki so učinkovita oblika podpore na številnih področjih javnega posredovanja, ohraniti kot glavno orodje kohezijske politike, finančne instrumente pa bi bilo treba osredotočiti le v tistih sektorjih, kjer imajo višjo vrednost kot nepovratna sredstva, o njihovi uporabi pa bi morali še naprej odločati organi upravljanja; poudarja, da je treba spodbujati močnejši okvir za sodelovanje EIB z Evropskim parlamentom, da bi omogočili boljši nadzor nad dejavnostmi EIB;
15.

poziva Komisijo in države članice, naj podprejo prizadevanja vlade, nevladnih organizacij in civilne družbe v Ugandi pri oblikovanju in izvajanju politik, ki bodo obravnavale potrebe in pravice invalidov na podlagi nediskriminacije in socialne vključenosti ter enakopravnega dostopa do zdravstvenega varstva in drugih socialnih storitev;
27.

poudarja, da makroregionalne strategije obrodijo sadove, če izhajajo iz dolgoročne politične perspektive in so organizirane tako, da so že od začetka učinkovito zastopani vsi javni, zlasti regionalni in lokalni organi, ter zasebni deležniki in civilna družba, za kar je potrebna učinkovita izmenjava informacij, najboljše prakse, znanj in izkušenj med makroregijami ter njihovimi regionalnimi in lokalnimi organi; meni, da je treba okrepiti upravljanje makroregionalnih strategij na več ravneh, ki mora biti pregledno, z učinkovitejšimi mehanizmi za usklajevanje in komunikacijo z javnostjo, da bi bile makroregionalne strategije prepoznavne in bi jih lokalne in regionalne skupnosti sprejele;
E.

ker je vlada Združenega kraljestva 29. marca 2017 v skladu s členom 50(2) PEU Evropski svet uradno obvestila o svoji nameri, da izstopi iz Evropske unije, in ker se dveletni časovni okvir za pogajanja o sporazumu o izstopu in sklenitev sporazuma zaključi 29. marca 2019, razen če Evropski svet v dogovoru z Združenim kraljestvom soglasno sklene, da bo to obdobje podaljšal;
14.

podpira prebivalce Afganistana in vztraja, da morajo vse strani, vpletene v konflikt, spoštovati mednarodno humanitarno pravo in pravice vseh članov družbe, zlasti manjšin, žensk in otrok, ki so zaradi razmer še bolj prizadeti; poziva afganistanske oblasti, naj v celoti izvajajo akcijski načrt OZN in Afganistana, podpisan 30. januarja 2011 v Kabulu, v zvezi z običajem „bača bazi“, ki omogoča rehabilitacijo otrok žrtev spolne zlorabe; še zlasti obsoja napade na bolnišnice in zdravstvene domove, šole in humanitarne operacije; najostreje obsoja stalne kršitve človekovih pravic in barbarsko nasilje, ki ga izvajajo talibani, Islamska država in Al Kaida nad afganistanskim prebivalstvom; opozarja na tveganja v zvezi z vrnitvijo nekdanjih vojnih zločincev, zlasti ustanovitelja skupine Hizb E Islami Gulbudina Hekmatjarja, ki ga so ga ZDA leta 2003 razglasile za terorista in ga povezujejo s povečano navzočnostjo Islamske države v Afganistanu;
102.

poziva k celovitejšemu in bolj usklajenemu sistemu homologacije in tržnega nadzora na ravni EU, ki bi vključeval močan in zanesljiv nadzor EU in sistem kontrolnih pregledov, da bi odpravili pomanjkljivosti in pravne vrzeli, ugotovljene po škandalu Dieselgate; poudarja, kako pomembno je hitro sprejetje predloga Komisije za uredbo Evropskega parlamenta in Sveta o homologaciji in nadzoru trga motornih vozil in njihovih priklopnikov (COM(2016)0031), ter sistemov, sestavnih delov in samostojnih tehničnih enot, namenjenih za taka vozila; v zvezi s tem želi spomniti na pogajalski mandat Parlamenta, sprejet 4. aprila 2017; potrjuje, da bi bilo treba s prihodnjim sprejetjem omenjene uredbe zagotoviti dosledno enake in preglednejše pogoje za vse deležnike v sektorjih vozil, določiti učinkovita pravila za varstvo potrošnikov in zagotoviti popolno izvajanje novega okvira za homologacijo in nadzor trga;
14.

poudarja, da se morajo skladi ESI v naslednjem programskem obdobju učinkoviteje odzivati na demografske spremembe, in sicer: z večjo in boljšo usmerjenostjo v demografske spremembe kot prednostnim področjem v končnih uredbah in smernicah za države članice, regije in lokalne vlade, pri čemer bi izkoristili potencial, ki ga lahko imajo skladi ESI pri obravnavanju demografskih sprememb ter oblikovanju in izvajanju sporazumov o partnerstvu in operativnih programov; s proaktivnejšim pristopom k oblikovanju demografskih politik ter izmenjavo dobre prakse in izkušenj pri institucionalnem učenju; s tehnično podporo organom upravljanja in lokalnim zainteresiranim stranem pri izvajanju učinkovitih politik za obravnavo demografskih sprememb na nacionalni in regionalni ravni; z obveznim dejavnim sodelovanjem lokalnih oblasti pri oblikovanju, upravljanju in notranji oceni programov uporabe skladov in potrebno opredelitvijo območij z demografskimi izzivi na ravni NUTS 3 in ravni lokalnih upravnih enot; spodbuja zagotavljanje tehnične podpore in usposabljanja za lokalne udeležence ter organe upravljanja, da bi se izvajale učinkovite politike, ki bi obravnavale demografske spremembe na nacionalni, regionalni in lokalni ravni; meni, da regionalne subvencije na ravni NUTS 2 v nekaterih državah članicah pogosto prikrivajo socialne in teritorialne neenakosti, neenakosti med regijami in celo nadregionalne neenakosti; poziva, naj bodo zemljevidi Unije v merilu, ki bo najbolje prikazovalo težave na ozemlju, da bodo prispevali k dodeljevanju pomoči najbolj prikrajšanim območjem;
17.

naroči svojemu predsedniku, naj to resolucijo posreduje Svetu, Komisiji, Evropski službi za zunanje delovanje, podpredsednici Komisije/visoki predstavnici Unije za zunanje zadeve in varnostno politiko, vladam in parlamentom držav članic ter vladi in parlamentu Nove Zelandije.
67.

pozdravlja delo, ki ga Komisija posveča oblikovanju platforme za sodelovanje z varnim komunikacijskim kanalom za digitalno izmenjavo evropskih preiskovalnih nalogov za elektronske dokaze in odgovorov med pravosodnimi organi EU; poziva Komisijo, naj v sodelovanju z državami članicami, Eurojustom in ponudniki storitev preuči in uskladi obrazce, orodja in postopke za zahtevke za zavarovanje in pridobivanje elektronskih dokazov z namenom lažje avtentikacije, da bi zagotovili hitre postopke in povečali preglednost in odgovornost v procesu zavarovanja in pridobivanja elektronskih dokazov; poziva Agencijo Evropske unije za usposabljanje na področju odkrivanja in pregona kaznivih dejanj, naj razvije module usposabljanja o učinkoviti uporabi obstoječih okvirov za zavarovanje in pridobivanje elektronskih dokazov; pri tem poudarja, da bo uskladitev politike ponudnikov storitev pripomogla k manjši raznolikost pristopov, zlasti glede postopkov in pogojev za odobritev dostopa do zahtevanih podatkov;
A.

ker so bili marca 2017 trije laoški delavci, Somphon Phimason, Lod Thamavong in Sukan Čajthad, obsojeni na zaporne kazni od 12 do 20 let in na globe v vrednosti na desettisoče evrov, ker so med tem, ko so delali na Tajskem, v družbenih medijih kritizirali vlado v povezavi z domnevno korupcijo, krčenjem gozdov in kršitvami človekovih pravic; ker so bili obtoženi tudi sodelovanja na protivladnih protestih pred laoškim veleposlaništvom na Tajskem decembra 2015;
17.

poziva predsednika in upravo Parlamenta, naj: — nemudoma in temeljito preučita nedavno poročanje medijev o spolnem nadlegovanju in zlorabah v Evropskem parlamentu in pri tem spoštujeta zasebnost žrtev, ugotovitve posredujeta poslancem in predlagata ustrezne ukrepe za preprečevanje novih primerov; — ocenita in po potrebi spremenita sestavo pristojnih organov, da se zagotovi neodvisnost in uravnotežena zastopanost spolov, ter še okrepita in spodbujata delovanje svetovalnega odbora, ki obravnava pritožbe glede nadlegovanja, v katere so vpleteni akreditirani parlamentarni pomočniki in evropski poslanci, in svetovalnega odbora za preprečevanje nadlegovanja, ki se ukvarja z zaposlenimi v Evropskem parlamentu, ob tem pa izrazita priznanje za njuno pomembno delo; — pregledata svoja pravila, da se v vse svetovalne odbore za preprečevanje nadlegovanja vključijo tudi pripravniki, spodbudita zanimanje za okrepitev pozitivnih ukrepov teh odborov ter preprečujeta navzkrižje interesov članov teh pomembnih odborov; preiščeta uradne primere, vodita zaupni register primerov in sprejmeta najboljše metode za zagotavljanje ničelne tolerance na vseh ravneh institucije; — ustanovita delovno skupino neodvisnih strokovnjakov, ki bo preučila situacijo glede spolnega nadlegovanja in zlorab v Parlamentu ter ocenila delo svetovalnega odbora, ki obravnava pritožbe o spolnem nadlegovanju, v katere so vpleteni akreditirani parlamentarni pomočniki in poslanci, in svetovalnega odbora za preprečevanje nadlegovanja, ki je namenjen zaposlenim, ter predlagala potrebne spremembe; — v postopkih znotraj Parlamenta in/ali pri lokalni policiji v celoti podpirata žrtve, po potrebi aktivirata zaščito ali varnostne ukrepe za nujne primere ter v celoti izvajata člen 12a kadrovskih predpisov, pri tem pa zagotovita temeljito preiskavo primerov in uporabo disciplinskih ukrepov; — poskrbita za izvajanje odločnega in učinkovitega akcijskega načrta zoper spolno nadlegovanje v interesu preprečevanja in podpore ter obveznega usposabljanja vseh uslužbencev in poslancev o spoštovanju in dostojanstvu na delovnem mestu, s čimer bo pristop ničelne strpnosti postal pravilo; polno sodelujeta v kampanjah ozaveščanja z vsemi poslanci in službami uprave, s posebnim poudarkom na najbolj ranljivih skupinah, kot so pripravniki, akreditirani parlamentarni pomočniki in pogodbeni uslužbenci; — ustanovita institucionalno mrežo zaupnih svetovalcev, prilagojeno strukturi Parlamenta, za podporo in svetovanje žrtvam ter po potrebi za njihovo zastopanje, kot je to praksa na Komisiji;
J.

ker je kitajska vlada sprejela nove zakone, zlasti zakon o državni varnosti, zakon o boju proti terorizmu, zakon o kibernetski varnosti in zakon o upravljanju tujih nevladnih organizacij, ki jih uporablja za preganjanje sodelujočih v javnem aktivizmu in miroljubnem kritiziranju vlade, saj da ogrožajo državno varnost, ter za krepitev cenzure, nadzora in kontrole posameznikov in družbenih skupin in za odvračanje posameznikov od zavzemanja za človekove pravice in načelo pravne države;
35.

pozdravlja novo trgovinsko in naložbeno strategijo za Evropsko unijo z naslovom Trgovina za vse; poziva Komisijo, naj v svoji trgovinski in naložbeni politiki in prostotrgovinskih sporazumih obravnava izzive, povezane s širitvijo globalnih vrednostnih verig, tako da upošteva naslednje ukrepe: (a) okrepitev predhodnih ocen učinka trgovine na trajnostni razvoj, tako da se dodajo zahteve glede ocene učinka na človekove pravice in vprašanje spola, ter uvedba obveznih in javno objavljenih naknadnih ocen učinka trgovine na trajnostni razvoj s sodelovanjem civilne družbe; (b) celostno izvajanje priporočil Parlamenta iz let 2010 in 2016 glede poglavij o trgovini in trajnostnem razvoju v prostotrgovinskih sporazumih, kar bi moralo vključevati celovita, izvršljiva in ambiciozna poglavja o trgovini in trajnostnem razvoju ter premislek o naslednjih vidikih: (i) zavezi vsake strani o ratifikaciji in izvajanju osmih temeljnih in štirih prednostnih konvencij MOD, pa tudi mednarodnih večstranskih okoljskih sporazumov; (ii) veljavnosti splošnega mehanizma za reševanje sporov za določbe o človekovih pravicah ter poglavja o trgovini in trajnostnem razvoju, in sicer enakovredno z drugimi deli sporazuma; (iii) možnosti pritožbe in sodnega varstva prek postopka za pritožbe za socialne partnerje in civilno družbo; (iv) učinkovitih ukrepih odvračanja: tudi v obliki denarnih odškodnin v primeru resnih, dokazanih kršitev določb o trgovini in trajnostnem razvoju; (c) vključitev izvršljivih protikorupcijskih določb in določb o zaščiti žvižgačev, v okviru pristojnosti EU, v vse bodoče prostotrgovinske sporazume in naložbene sporazume; v zvezi s tem poudarja, da bi morale podpisnice trgovinskih in naložbenih sporazumov sprejeti ukrepe za spodbujanje dejavne udeležbe zasebnega sektorja, organizacij civilne družbe in domačih svetovalnih skupin pri izvajanju programov in klavzul za boj proti korupciji, vsebovanih v mednarodnih trgovinskih in naložbenih sporazumih; (d) vključitev klavzul o mirovanju, ki bi določile minimalno raven socialnih, okoljskih in varnostnih standardov, vključno z zdravjem in dobrobitjo živali, v vse prostotrgovinske sporazume EU, s čimer bi stranem preprečili nižanje socialnih, okoljskih in varnostnih norm z namenom spodbujanja izvoza in privabljanja naložb; (e) vključitev določb o davčni preglednosti (vključno s ključnimi standardi preglednosti OECD) in okrepitvi sodelovanja v boju proti pranju denarja, davčnim goljufijam in utajam ter izogibanju davkom v prostotrgovinske sporazume, kar naj se ustrezno odraža v zahtevah za odpiranje trga za finančne storitve; (f) dopolnitev vseh teh določb s podpornimi ukrepi za države v razvoju in strogo spremljanje njihovega izvajanja, tudi prek sodelovanja nacionalnih parlamentov in deležnikov, vključno s civilno družbo; (g) povečanje povezovanja prednostnih nalog, dogovorjenih dvostransko, za izvajanje poglavij o trgovini in trajnostnem razvoju v prostotrgovinskih sporazumih ter financiranje podpore iz programov razvojnega sodelovanja EU;
G.

ker je bilo v Pakistanu opaženih več primerov, ko so zagovorniki človekovih pravic, politični oporečniki in pripadniki verskih manjšin ali skupin, kot so ahmadijci, doživljali ustrahovanje, nadlegovanje, zapiranje, mučenje in usmrtitve; ker informacije, ki so jih zbrale delovna skupina OZN o prisilnih ali neprostovoljnih izginotjih in nevladne organizacije, kažejo, da so za prisilna izginotja odgovorni varnostni organi in organi kazenskega pregona, vključno s policijo in obveščevalnimi agencijami; ker še noben storilec ni bil uspešno priveden pred sodišče;
10.

želi spomniti, da partnerstvo med EU in Eritrejo ureja Sporazum iz Cotonouja ter da so vse strani zavezane spoštovanju in izvajanju njegovih določb, zlasti v zvezi s človekovimi pravicami, demokracijo in pravno državo; zato poziva EU, naj zagotovi, da bo njena pomoč pogojena, vključno s tem, da vlada Eritreje spoštuje mednarodne obveznosti o človekovih pravicah in da izpusti politične zapornike, preden se Eritreji dodeli nadaljnja pomoč EU; prav tako poziva EU, naj uporabi vse razpoložljive instrumente in orodja, da bi zagotovila, da bo eritrejska vlada spoštovala svoje obveznosti o varstvu in zagotavljanju temeljnih svoboščin, tudi tako, da razmisli o začetku posvetovanj v skladu s členom 96; zahteva podrobno in celovito oceno Eritreji dodeljenih sredstev iz financiranja EU in držav članic;
21.

opozarja, da je treba izboljšati digitalne kompetence upravnih uslužbencev, pa tudi državljanov in podjetij, in sicer z razvijanjem in podpiranjem dejavnosti usposabljanja na nacionalni, regionalni in lokalni ravni, da bi čim bolj zmanjšali tveganje digitalne izključenosti, ter pripraviti specializirane tečaje usposabljanja o storitvah e-uprave za državne uradnike in nosilce odločanja; poudarja, da so digitalne spretnosti nujen pogoj za udeležbo v e-upravi; spodbuja razvoj učnih načrtov za e-učenje, ki bodo priznani v sistemu prenašanja in zbiranja točk (ECTS); meni, da je ključni element razvoja e-uprave trajna rast na področju razvoja digitalnih spretnosti; poudarja, da je treba obravnavati in preprečiti digitalni razkorak med geografskimi območji, med ljudmi različnih družbenogospodarskih ravni in med generacijami; poziva države članice, naj prevzamejo spodbude iz akcijskega načrta za e-upravo in zlasti mladim omogočijo komuniciranje z upravo, ki bo ustrezalo njihovim komunikacijskim navadam, in poudarja, da je poučevanje digitalnih spretnosti posebej pomembno za starejše, ki jim pogosto primanjkuje spretnosti ali samozavesti za uporabo e-storitev; meni, da bi morale države članice spodbujati vseživljenjsko učenje in omogočiti kampanje za obveščanje in izobraževanje, vključno z oblikovanjem mrež za poučevanje medijske pismenosti, da bodo državljani EU lahko v celoti izkoristili zmogljivosti, ki jih ponujajo novi portali in storitve e-uprave;
17.

naroči svojemu predsedniku, naj to resolucijo posreduje Evropski službi za zunanje delovanje, Evropskemu svetu, Komisiji, predsednikoma, vladama in parlamentoma Azerbajdžana in Gruzije, Svetu Evrope, Organizaciji za varnost in sodelovanje v Evropi in Svetu OZN za človekove pravice.
2.

obsoja vse izjave čečenskih oblasti, ki opravičujejo in spodbujajo nasilje nad lezbijkami, geji, biseksualci, transseksualci in interseksualci, vključno z izjavo tiskovnega predstavnika čečenske vlade, v kateri je zanikal obstoj homoseksualcev v Čečeniji in poročilo zavrnil kot „laži in popolne dezinformacije“; obžaluje nepripravljenost lokalnih organov za preiskovanje in pregon hudih kršitev, izrecno usmerjenih proti posameznikom na podlagi njihove spolne usmerjenosti, in opominja oblasti, da je pravica do svobode zbiranja, združevanja in izražanja univerzalna in velja za vse; poziva k takojšnji izpustitvi tistih, ki so še vedno nezakonito pridržani; poziva ruske oblasti, naj pravno in fizično zaščitijo žrtve pa tudi zagovornike človekovih pravic in novinarje, ki so se ukvarjali s to zadevo;
F.

ker je število oseb, ki so v Italiji in Grčiji in so upravičeni do premestitve, trenutno nižje od števila, ki je predvideno v sklepih Sveta; ker je bilo doslej v Grčiji registriranih 26 997 upravičenih prosilcev, države članice pa so se zavezale, da bodo sprejele 19 603 ljudi; ker je bilo doslej v Italiji registriranih 8000 upravičenih prosilcev, države članice pa so se zavezale, da bodo sprejele 10 659 ljudi; ker je število zavez na splošno znatno večje od dejanskega števila premeščenih oseb;
35.

poziva Komisijo, naj v prvem skupnem letnem pregledu temeljito in poglobljeno preuči vse pomanjkljivosti in slabosti, navedene v tej resoluciji in v resoluciji z dne 26. maja 2016 o čezatlantskem pretoku podatkov, ter tiste, ki so jih opredelili delovna skupina iz člena 29, evropski nadzornik za varstvo podatkov in deležniki, in naj prikaže, kakšne rešitve so bile sprejete za zagotavljanje skladnosti z Listino EU in pravom Unije, ter natančno oceni, če so mehanizmi in zaščitni ukrepi iz jamstev in pojasnil vlade ZDA učinkoviti in izvedljivi;
41.

najostreje obsoja grozodejstva in vsesplošne kršitve človekovih pravic in mednarodnega humanitarnega prava, ki so jih zakrivile sile Asadovega režima ob podpori Rusije in Irana, pa tudi kršitve človekovih pravic in mednarodnega humanitarnega prava, ki so jih zakrivile državne in nedržavne formacije, na primer oborožene teroristične skupine, zlasti ISIL/Daiš, katere hudodelstva veljajo za genocid, Fronta Fatah Al Šam/Fronta Al Nusra in druge džihadistične skupine; vztraja, da je treba še naprej preiskovati uporabo in uničenje kemičnega orožja pri vseh straneh v Siriji, in obžaluje odločitev Rusije in Kitajske, da blokirata novo resolucijo varnostnega sveta OZN o uporabi kemičnega orožja; ponovno poziva, naj se zagotovi popoln in neoviran dostop humanitarni pomoči ter poišče in kaznuje tiste, ki so zakrivili vojna hudodelstva in hudodelstva zoper človečnost; podpira pobudo EU, da bi se primer Sirije predal Mednarodnemu kazenskemu sodišču, in poziva varnostni svet OZN, naj ukrepa v zvezi s tem; podpira mandat preiskovalne komisije za posebno preiskavo o Alepu, katere rezultate bi bilo treba predstaviti najpozneje na 34. zasedanju Sveta za človekove pravice marca, in poziva, naj se poročilo predstavi tudi generalni skupščini in varnostnemu svetu OZN;
28.

priznava, da je največji izziv doseči sedanje ambiciozno zastavljene cilje z omejenimi sredstvi, ki so na voljo; poudarja, kako pomembne so države članice, regije in lokalne vlade za večjo učinkovitost in priljubljenost programa, tudi z boljšim izkoriščanjem potenciala nacionalnih kontaktnih točk, da se jim omogoči izmenjava izkušenj s subjekti, ki so odgovorni za podobne projekte, na primer Erasmus+ in Ustvarjalno Evropo; spodbuja Izvajalsko agencijo za izobraževanje, avdiovizualno področje in kulturo, naj, kjer je mogoče, išče sinergije s programi EU, kot so Ustvarjalna Evropa, Erasmus+ in Evropski socialni sklad, da bi dosegli največji učinek;
119.

predlaga, naj Komisija v naslednjem finančnem obdobju (po letu 2020) v prihodnjem programu Erasmus+ ohrani podjetniško izobraževanje in usposabljanje kot enega od ciljev, ki bo poleg mobilnosti vseboval naslednje elemente kot dele programa: (i) skrbno oceno učinka obstoječih ukrepov za spodbujanje podjetništva prek izobraževanja in usposabljanja ter njihovo morebitno prilagoditev, pri čemer je treba posebno pozornost nameniti učinkom na nezadostno zastopane in prikrajšane skupine; (ii) spodbujanje bolje opredeljenih učnih vsebin in orodij za formalno in neformalno izobraževanje, namenjeno vsem študentom, in sicer s teoretičnimi in praktičnimi moduli, kot so študentski podjetniški projekti; (iii) spodbujanje partnerstev med izobraževalnimi ustanovami, podjetji, neprofitnimi organizacijami in ponudniki neformalnega izobraževanja, da se tako razvijejo ustrezni tečaji in se študentom zagotovijo praktične izkušnje in modeli; (iv) razvoj spretnosti na področju podjetniških procesov, finančne pismenosti, pismenosti in spretnosti na področju informacijske in komunikacijske tehnologije, ustvarjalnega razmišljanja, reševanja problemov in inovativnega razmišljanja, samozavesti, prilagodljivosti, krepitve timskega duha, projektnega vodenja, ocenjevanja in prevzemanja tveganj ter poslovnih spretnosti in znanja; (v) poudarjanje, da sta neformalno in priložnostno učenje posebej pomembna za pridobivanje podjetniških kompetenc;